CELEX: 32014R1160
Language: lv
Date: 2014-10-30 00:00:00
Title: Komisijas Regula (ES) Nr. 1160/2014 ( 2014. gada 30. oktobris ), ar ko groza Eiropas Parlamenta un Padomes Regulas (EK) Nr. 998/2003 II pielikumu attiecībā uz valstu un teritoriju sarakstu  Dokuments attiecas uz EEZ

31.10.2014   
            
            
               LV
            
            
               Eiropas Savienības Oficiālais Vēstnesis
            
            
               L 311/17
            
         KOMISIJAS REGULA (ES) Nr. 1160/2014
   (2014. gada 30. oktobris),
   ar ko groza Eiropas Parlamenta un Padomes Regulas (EK) Nr. 998/2003 II pielikumu attiecībā uz valstu un teritoriju sarakstu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 26. maija Regulu (EK) Nr. 998/2003 par dzīvnieku veselības prasībām, kas piemērojamas lolojumdzīvnieku nekomerciālai pārvietošanai, un ar kuru groza Padomes Direktīvu 92/65/EEK (1), un jo īpaši tās 10. un 19. pantu,
   tā kā:
   
               (1)
            
            
               Regulā (EK) Nr. 998/2003 ir noteiktas dzīvnieku veselības prasības, kas piemērojamas lolojumdzīvnieku nekomerciālai pārvietošanai, un noteikumi pārbaudēm, kas attiecas uz šādu pārvietošanu.
            
         
               (2)
            
            
               Regulas (EK) Nr. 998/2003 II pielikuma C daļas sarakstā ir norādītas tādas trešās valstis un teritorijas, kuras ir brīvas no trakumsērgas, un tādas trešās valstis un teritorijas, attiecībā uz kurām ir konstatēts, ka risks ar lolojumdzīvnieku nekomerciālu pārvietošanu no tām Savienībā ievest trakumsērgu nav augstāks par risku, kas saistīts ar to pārvietošanu starp dalībvalstīm.
            
         
               (3)
            
            
               Lai trešā valsts tiktu iekļauta šajā sarakstā, tai jāpierāda savs statuss attiecībā uz trakumsērgu un tas, ka tā atbilst konkrētām prasībām, kas attiecas uz paziņojumu par aizdomām par trakumsērgu, monitoringa sistēmu, veterināro dienestu struktūru un organizāciju, visu reglamentējošo pasākumu īstenošanu trakumsērgas profilaksei un kontrolei un noteikumiem par vakcīnu pret trakumsērgu tirdzniecību.
            
         
               (4)
            
            
               Bijusī Dienvidslāvijas Maķedonijas Republika ir iesniegusi informāciju par tās statusu attiecībā uz trakumsērgu, kā arī informāciju par atbilstību Regulā (EK) Nr. 998/2003 noteiktajām prasībām. Minētās informācijas novērtējums liecina, ka bijusī Dienvidslāvijas Maķedonijas Republika atbilst attiecīgajām minētajā regulā noteiktajām prasībām, tādēļ tā jāiekļauj Regulas (EK) Nr. 998/2003 II pielikuma C daļas sarakstā.
            
         
               (5)
            
            
               Tāpēc attiecīgi būtu jāgroza Regula (EK) Nr. 998/2003.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 998/2003 II pielikuma C daļā starp ierakstu par Sentlūsiju un ierakstu par Montserratu iekļauj šādu ierakstu:
   
      “MK … bijusī Dienvidslāvijas Maķedonijas Republika”
   
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 30. oktobrī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 146, 13.6.2003., 1. lpp.